ai4bharat/Pralekha huggingface dataset:
প্রধানমন্ত্রীরদপ্তর
উত্তর প্রদেশের কাশীতে কাশী তেলুগু সঙ্গমম – এ ভাষণ দিলেন প্রধানমন্ত্রী
“কাশীর ঘাটে গঙ্গা – পুষ্করালু উৎসব গঙ্গা ও গোদাবরীর সম্মিলনের সমতুল”
“তেলুগু মানুষের চেতনায় কাশীর বিশেষ জায়গা রয়েছে, ঠিক তেমনভাবেই কাশীও তাঁদের মনোভাব ও আবেগ উপলব্ধি করে”
“ভারতের সম্পূর্ণতা এবং পূর্ণ সম্ভাবনা তখন বোঝা যায়, যখন আমরা এদেশে একতার মধ্যে বৈচিত্র্যের বিষয়টি উপলব্ধি করি”
নয়াদিল্লি, ২৯ এপ্রিল, ২০২৩
প্রধানমন্ত্রী শ্রী নরেন্দ্র মোদী ভিডিও বার্তার মাধ্যমে কাশীতে কাশী তেলুগু সঙ্গমম – এ ভাষণ দিলেন।
ভাষণের শুরুতে তিনি সকলকে গঙ্গা পুষ্করালু উৎসব উপলক্ষে শুভেচ্ছা জানান। শ্রী মোদী বলেন, কাশীর ঘাটে গঙ্গা – পুষ্করালু উৎসব গঙ্গা ও গোদাবরীর সম্মিলনের সমতুল। এ ধরনের সমারোহ সনাতন ভারতের সভ্যতা, সংস্কৃতি ও ঐতিহ্যের এক অনন্য মেলবন্ধন বলে তিনি উল্লেখ করেন। এই উপলক্ষে প্রধানমন্ত্রী কয়েক মাস আগের কাশী – তামিল সঙ্গমম – এর প্রসঙ্গ তুলে ধরেন। কিছু দিন আগে সৌরাষ্ট্র তামিল সঙ্গমম – এ তাঁর যোগদানের বিষয়টিও তুলে ধরেন তিনি। প্রধানমন্ত্রী বলেন, নানা বৈচিত্র্যের সমাহারের ফল জাতীয়তাবাদের অমৃত, যা ভবিষ্যৎ ভারতের শক্তির উৎস হয়ে উঠবে।
কাশী ও সেখানকার অধিবাসীদের সঙ্গে তেলুগু জনগোষ্ঠীর গভীর সংযোগের প্রসঙ্গ তুলে ধরেন প্রধানমন্ত্রী। অন্ধ্রপ্রদেশ ও তেলেঙ্গানা থেকে কাশীতে বহু পুণ্যার্থী আসেন বলে তিনি উল্লেখ করেন। কাশীর অনেক সাধু-সন্ত তেলুগু অঞ্চল থেকেই এসেছিলেন - একথা বলেন প্রধানমন্ত্রী। এক্ষেত্রে তিনি উদাহরণ দেন ভিজিয়ানা গ্রামে জন্মগ্রহণ করা তৈলঙ্গ স্বামীর কথা, যাঁকে রামকৃষ্ণ পরমহংস কাশীর জীবন্ত মহাদেব বলে অভিহিত করেছিলেন। জিড্ডু কৃষ্ণমূর্তি এবং অন্যদের কথাও উঠে আসে, যাঁরা এখনও কাশীর মানুষের কাছে শ্রদ্ধা ও ভালোবাসার আসনে অধিষ্ঠিত।
তেলুগু মানুষের চেতনায় কাশীর বিশেষ জায়গা রয়েছে, ঠিক তেমনভাবেই কাশীও তাঁদের মনোভাব ও আবেগ উপলব্ধি করে – এই মন্তব্য করে প্রধানমন্ত্রী উল্লেখ করেন, ভেমুলাওয়াড়া মন্দিরের কথা, যাকে বলা হয় দক্ষিণাকাশী। তেলুগু সাহিত্যেও কাশীর বিশেষ স্থান রয়েছে বলে জানান প্রধানমন্ত্রী।
তিনি বলেন, কাশী হ’ল মুক্তি ও মোক্ষলাভের পুণ্যস্থল। আগেকার দিনে তেলুগু মানুষদের হাজার হাজার কিলোমিটার হেঁটে কাশীতে পৌঁছতে হ’ত। বর্তমানে যোগাযোগ ব্যবস্থা উন্নত থেকে উন্নততর হয়ে উঠছে। সেজে উঠছে কাশীর ঘাটগুলি। নতুন মহাসড়ক নির্মাণের ফলে বিমানবন্দর থেকে দশাশ্বমেধ ঘাটে পৌঁছতে এখন অনেক কম সময় লাগে। পরিকাঠামোগত প্রশ্নে কাশীতে যে উন্নয়নমূলক কর্মকান্ড চলছে, তার উদাহরণ দিতে গিয়ে প্রধানমন্ত্রী শহরটির বিভিন্ন জায়গায় মাটির নীচ দিয়ে বৈদ্যুতিক তার পাতা, কুন্ডগুলিকে সাজানো ইত্যাদির প্রসঙ্গও তুলে ধরেন। কাশীর মানুষের জন্য নির্মীয়মান রোপওয়ের কথাও উল্লেখ করেন তিনি। ঐ শহর ও ঘাটগুলির পরিচ্ছন্নতা বজায় রাখতে সেখানকার মানুষ, বিশেষত যুবদের অনেকটাই দায়িত্ব রয়েছে বলে তিনি মনে করিয়ে দেন।
প্রধানমন্ত্রী আরও বলেন, আমাদের পূর্বসূরীরা দেশের বিভিন্ন প্রান্তে ভারতের ‘চেতনা কেন্দ্র’ তৈরি করে গেছেন, যার সম্মিলন তুলে ধরে ভারতমাতার পূর্ণ রূপ। ভারতের সম্পূর্ণতা এবং পূর্ণ সম্ভাবনা তখনই বোঝা যায়, যখন আমরা এদেশে একতার মধ্যে বৈচিত্র্যের বিষয়টি উপলব্ধি করি। গঙ্গা – পুষ্করালুর উৎসব স্বদেশ চেতনা এবং দেশ সেবার মন্ত্রকেই তুলে ধরে।
PG/AC/SB
(
প্রধানমন্ত্রীরদপ্তর
আইআইএসইআর, পুণের বিজ্ঞানীদের সঙ্গে প্রধানমন্ত্রীর মতবিনিময়
কলকাতা, ৭ ডিসেম্বর, ২০১৯
প্রধানমন্ত্রী শ্রী নরেন্দ্র মোদী শণিবার মহারাষ্ট্রের পুণেতে ভারতীয় বিজ্ঞান শিক্ষা এবং অনুসন্ধান প্রতিষ্ঠান -এর বিজ্ঞানীদের সঙ্গে মতবিনিময় করেন।
আইআইএসইআর-এর বিজ্ঞানীরা প্রধানমন্ত্রীকে দূষণমুক্ত বিদ্যুৎ উৎপাদনের প্রযুক্তি, কৃষিক্ষেত্রে জৈবপ্রযুক্তি, প্রাকৃতিক সম্পদ অনুসন্ধানের জন্য নতুন নতুন সামগ্রী ও যন্ত্রপাতি দেখান। সেই সময় আণবিক জীববিদ্যা , অ্যান্টিমাইক্রোবায়াল প্রতিরোধী, জলবায়ু গবেষণা, অর্থনীতিতে গাণিতিক প্রয়োগ সহ আধুনিক প্রযুক্তির নানান কৌশলও উপস্থাপন করেন বিজ্ঞানীরা।
প্রধানমন্ত্রী, বিজ্ঞানীদের তথ্যসমৃদ্ধ উপস্থাপনার প্রশংসা করেন। ভারতের দ্রুত উন্নয়নে সহায়ক, নির্দিষ্ট চাহিদা পূরণের লক্ষ্যে স্বল্পমূল্যের প্রযুক্তি উদ্ভাবনের জন্য প্রধানমন্ত্রী আহ্বান জানান।
এর আগে প্রধানমন্ত্রী আইআইএসইআর পুণের ক্যাম্পাসটি ঘুরে দেখেন। তিনি ছাত্রছাত্রী ও গবেষকদের সঙ্গে মতবিনিময়-ও করেন। তাঁকে সি-ড্যাকের তৈরি সুপার কম্পিউটার ‘পরমব্রহ্ম’-ও দেখানো হয়। এই কম্পিউটারের ক্ষমতা ৭৯৭ টেরাফ্লপ্স।
দেশের বিজ্ঞানশিক্ষা ও গবেষণার ক্ষেত্রে ভারতীয় বিজ্ঞান শিক্ষা এবং অনুসন্ধান প্রতিষ্ঠান  একটি অগ্রণী প্রতিষ্ঠান ।
প্রসঙ্গত পুলিশের মহানির্দেশকদের সম্মেলনে যোগ দিতে প্রধানমন্ত্রী দু-দিনের পুণে সফর করছেন।
SSS/CB
(Visitor Counter : 62
প্রতিরক্ষামন্ত্রক
এয়ারম্যান নিয়োগ পরীক্ষা  স্থগিত
নয়াদিল্লি, ১৭ মার্চ, ২০২০
স্বয়ংক্রিয়ভাবে এয়ারম্যান নিয়োগের ই-পরীক্ষা  ১৯শে মার্চ থেকে ২৩শে মার্চ পর্যন্ত ৮৬টি শহরে হওয়ার কথা ছিল।
করোনা ভাইরাস সংক্রমণের প্রেক্ষিতে বিভিন্ন সরকারি নির্দেশিকা এবং অনেক জায়গায় ১৪৪ ধারা জারি করার ফলে সিডিউল্ড টেস্ট ফর এয়ারম্যান রিক্রুটমেন্ট বা স্টার ই-পরীক্ষা এপ্রিলের শেষ সপ্তাহ পর্যন্ত পিছিয়ে দেওয়া হয়েছে। বিস্তারিত তথ্যের জন্য www.airmenselection .cdac.in ওয়েবসাইট দেখতে বলা হচ্ছে।
CG/CB/SB
(Visitor Counter : 46
প্রধানমন্ত্রীরদপ্তর
প্রযুক্তির মাধ্যমে ভারত-ডেনমার্ক দ্বিপাক্ষিক শীর্ষ সম্মেলনে প্রধানমন্ত্রীর উদ্বোধনী মন্তব্য
নয়াদিল্লি, ২৮ সেপ্টেম্বর, ২০২০
নমস্কার মহামান্যবর !
এই ভার্চ্যুয়াল শীর্ষ সম্মেলনের মাধ্যমে আপনার সঙ্গে কথা বলার সুযোগ পেয়েছি। এজন্য আমি অত্যন্ত আনন্দিত। সবার আগে ডেনমার্কে কোভিড-১৯-এর ফলে যে ক্ষয়ক্ষতি হয়েছে তার জন্য সমবেদনা জানাই। এই সঙ্কটের প্রতিরোধে আপনার কুশল নেতৃত্বকে অভিনন্দন জানাই।
সমস্ত ব্যস্ততার মধ্যেও আপনি এই দ্বিপাক্ষিক বার্তালাপের জন্য যে সময় বের করেছেন তা আমাদের পারস্পরিক সম্পর্কের প্রতি আপনার বিশেষ গুরুত্ব ও দায়বদ্ধতার নির্দশন।
সম্প্রতি আপনার শুভ বিবাহ হয়েছে। সেজন্য আমি আপনাকে মঙ্গলময় শুভকামনা জানাই আর আশা করি কোভিড-১৯ উদ্ভূত পরিস্থিতি থেকে উত্তরণের পর শীঘ্রই আপনাদের সপরিবারে ভারতে স্বাগত জানানোর সৌভাগ্য আমাদের হবে। আমার বিশ্বাস, আপনার কন্যা ইদা অবশ্যই আরেকবার ভারতে আসতে চাইবে।
কয়েক মাস আগে আপনার সঙ্গে ফোনে অনেক ইতিবাচক আলাপ-আলোচনা হয়েছে। আমরা অনেক ক্ষেত্রে ভারত এবং ডেনমার্কের মধ্যে সহযোগিতা বৃদ্ধি নিয়ে আলোচনা করেছি।
এটা অত্যন্ত আনন্দের বিষয় যে আমরা এই ভার্চ্যুয়াল শীর্ষ সম্মেলনের মাধ্যমে সেই ইচ্ছাগুলিকে নতুন দিশা এবং গতি প্রদান করছি। ডেনমার্ক ২০০৯ সাল থেকে যখন আমি গুজরাটের মুখ্যমন্ত্রী ছিলাম, তখন থেকে প্রতি বছর নিয়মিত 'ভাইব্র্যান্ট গুজরাট সামিট'-এ অংশগ্রহণ করছে। সেজন্য ডেনমার্কের প্রতি আমার বিশেষ ভালোবাসা রয়েছে। আমি দ্বিতীয় 'ইন্ডিয়া-নার্ডিক শীর্ষ সম্মেলন' আয়োজন করার ব্যাপারে আপনার প্রস্তাবের জন্য কৃতজ্ঞ। পরিস্থিতি উন্নত হলে ডেনমার্কে গিয়ে আপনার সঙ্গে সাক্ষাতে কথাবার্তা বলতে পারলে সেটা সৌভাগ্যের বিষয় হবে।
মহামান্যবর,
বিগত কয়েক মাসের ঘটনাগুলি এটা স্পষ্ট করে দিয়েছে যে আমাদের মতো সম-মনোভাবাপন্ন দেশগুলি, যারা একটি নীতি-ভিত্তিক, স্বচ্ছ, মানবিক এবং গণতান্ত্রিক মূল্যবোধ সম্পন্ন ব্যবস্থা গড়ে তুলতে পেরেছে, তাদের সবার একসাথে মিলে-মিশে কাজ করার প্রয়োজনীয়তা রয়েছে।
ভ্যাক্সিন তৈরির ক্ষেত্রেও সম-মনোভাবাপন্ন দেশগুলির মধ্যে মেলবন্ধনের মাধ্যমে এই বিশ্বব্যাপী মহামারী প্রতিরোধে সহায়ক হবে। এই মহামারীর সময় ভারতের ঔষধ উৎপাদন ক্ষমতা গোটা বিশ্বের জন্য উপযোগী প্রমাণিত হয়েছে। আমরা এই প্রচেষ্টা ভ্যাক্সিন আবিষ্কারের ক্ষেত্রেও চালিয়ে যাচ্ছি।
আমাদের আত্মনির্ভর ভারত অভিযানের মাধ্যমে আমরা এই চেষ্টা চালিয়ে যাচ্ছি যাতে প্রধান আর্থিক ক্ষেত্রগুলিতে ভারতের ক্ষমতা বৃদ্ধি পায়, আর এই ক্ষমতা বিশ্ববাসীর কাজে লাগে।
এই অভিযানের মাধ্যমে আমরা সর্বক্ষেত্রের সংস্কারে জোর দিয়েছি। নীতি প্রণয়ন এবং কর সংস্কারের মাধ্যমে ভারতে কর্মরত কোম্পানিগুলি লাভবান হবে। অন্যান্য ক্ষেত্রেও সংস্কার প্রক্রিয়া নিরন্তর জারি রয়েছে। সম্প্রতি কৃষি এবং শ্রম ক্ষেত্রে গুরুত্বপূর্ণ সংস্কার করা হয়েছে।
মহামান্যবর,
কোভিড-১৯ দেখিয়েছে যে আন্তর্জাতিক সরবরাহ শৃঙ্খলের যে কোনও একটি উৎসের ওপর অত্যধিক নির্ভরশীল থাকা ঝুঁকির কারণ হতে পারে।
আমরা জাপান এবং অস্ট্রেলিয়ার সঙ্গে মিলে সরবরাহ শৃঙ্খল বৈচিত্র্যকরণ এবং স্বাভাবিক অবস্থায় প্রত্যাবর্তনের কাজ করছি। অন্যান্য সম-মনোভাবাপন্ন দেশও এই প্রচেষ্টায় সামিল হতে পারে।
এই প্রেক্ষিতে আমার মনে হয় যে আমাদের ভার্চ্যুয়াল শীর্ষ সম্মেলন শুধু ভারত-ডেনমার্ক পারস্পরিক সম্পর্কের ক্ষেত্রে উপযোগী হয়ে উঠবে না, আন্তর্জাতিক চ্যালেঞ্জগুলির বিরুদ্ধেও একটি মিলিত দৃষ্টিকোণ গড়ে তোলার ক্ষেত্রেও সাহায্য করবে।
আরেকবার মহামান্যবর, আজকের শীর্ষ সম্মেলনে আপনার মূল্যবান সময় দেওয়ার জন্য অনেক অনেক ধন্যবাদ। এখন আমি আপনাকে আপনার উদ্বোধনী মন্তব্য পেশ করার জন্য আমন্ত্রণ জানাতে চাই।
CG/SB/DM
(
কর্মী, জন-অভিযোগএবংপেনশনমন্ত্রক
দূর্নীতিগ্রস্হ আধিকারিকদের অপসারণ
নয়াদিল্লি, ০৩ জুলাই, ২০১৯
সরকার বিভিন্ন প্রামাণ্য তথ্যের ওপর ভিত্তি করে শৃঙ্খলা সংক্রান্ত ধারা অনুযায়ী দূর্নীতিগ্রস্হ আধিকারিকদের বিরুদ্ধে ব্যবস্হা নিতে পারে। কেন্দ্রীয় সরকারের কর্মী সংক্রান্ত বিভিন্ন ধারা অনুযায়ী জনস্বার্থের কথা বিবেচনা করে অদক্ষ এবং অকর্মন্যতার অভিযোগে সরকার যেকোন আধিকারিককে তার দায়িত্ব থেকে বরখাস্ত করতে পারে। বিভিন্ন সময়ে সরকারি কর্মীদের কাজের পর্যালোচনা করে নির্দিষ্ট সময়ের আগেই কোনো কর্মীর কর্মজীবনের সমাপ্তি ঘটানোও একটি চলমান প্রক্রিয়া।
লোকসভায় আজ উত্তরপূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী এবং প্রধানমন্ত্রীর দপ্তর, কর্মী, জনঅভিযোগ ও পেনশন, আনবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 77
স্বাস্থ্যওপরিবারকল্যাণমন্ত্রক
দেশব্যাপী টিকাকরণ অভিযানের তৃতীয় পর্যায় শুরু হওয়ার পর মোট টিকাকরণ ১৫.৮৯ কোটি ছাড়িয়েছে
তৃতীয় পর্যায়ে টিকাকরণ অভিযানে ১৮-৪৪ বছর বয়সী ৪ লক্ষের বেশি ব্যক্তির টিকাকরণ
আরোগ্য লাভের সংখ্যায় লাগাতার অগ্রগতি অব্যাহত থেকে গত ২৪ ঘন্টায় ৩.২০ লক্ষের বেশি ব্যক্তি সুস্থ হয়েছেন
নয়াদিল্লি, ৪ মে, ২০২১
দেশব্যাপী কোভিড-১৯ টিকাকরণের তৃতীয় পর্যায়ের সূচনা হয়েছে গত ১ মে থেকে। এই টিকাকরণ অভিযানের আওতায় এখনও পর্যন্ত ১৫ কোটি ৮৯ লক্ষের বেশি টিকার ডোজ দেওয়া হয়েছে। ১২টি রাজ্য ও কেন্দ্রশাসিত অঞ্চলে ১৮-৪৪ বছর বয়সী ৪ লক্ষ ৬ হাজার ৩৩৯ জন কোভিড টিকার প্রথম ডোজ পেয়েছেন। দেশে এখনও পর্যন্ত ১৫ কোটি ৮৯ লক্ষ ৩২ হাজার ৯২১টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া প্রাথমিক তথ্য অনুযায়ী ৯৪ লক্ষ ৪৮ হাজার ২৮৯ জন স্বাস্থ্যকর্মী প্রথম ডোজ এবং ৬২ লক্ষ ৯৭ হাজার ৯০০ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৩৫ লক্ষ ৫ হাজার ৮৭৭ জন প্রথম ডোজ এবং ৭২ লক্ষ ৬৬ হাজার ৩৮০ জন দ্বিতীয় ডোজ পেয়েছেন। এদিকে ১৮-৪৪ বছর বয়সী ৪ লক্ষ ৬ হাজার ৩৩৯ জন প্রথম ডোজ পেয়েছেন। এছাড়াও, ৪৫ থেকে ৬০ বছর বয়সী ৫ কোটি ৩০ লক্ষ ৫০ হাজার ৬৬৯ জন প্রথম ডোজ এবং ৪১ লক্ষ ৪২ হাজার ৭৮৬ জন দ্বিতীয় ডোজ পেয়েছেন। একইভাবে, ৬০ বছরের বেশি বয়সী ৫ কোটি ২৮ লক্ষ ১৬ হাজার ২৩৮ জন টিকার প্রথম ডোজ এবং ১ কোটি ১৯ লক্ষ ৯৮ হাজার ৪৪৩ জন দ্বিতীয় ডোজ পেয়েছেন।
দেশে এখনও পর্যন্ত মোট টিকাকরণের ৬৬.৯৪ শতাংশই দেওয়া হয়েছে ১০টি রাজ্যে। টিকাকরণ অভিযানের ১০৮তম দিনে  ১৭ লক্ষ ৮ হাজার ৩৯০টি টিকার ডোজ দেওয়া হয়েছে। এর মধ্যে ৮ লক্ষ ৩৮ হাজার ৩৪৩ জন প্রথম ডোজ এবং ৮ লক্ষ ৭০ হাজার ৪৭ জন দ্বিতীয় ডোজ পেয়েছেন।
দেশে আজ কোভিডে সুস্থতার সংখ্যা দাঁড়িয়েছে ১ কোটি ৬৬ লক্ষ ১৩ হাজার ২৯২। জাতীয় স্তরে সুস্থতার হার ৮১.৯১ শতাংশ। দেশে গত ২৪ ঘন্টায় করোনামুক্ত হয়েছেন ৩ লক্ষ ২০ হাজার ২৮৯ জন।
দেশে ১০টি রাজ্যে সুস্থতার হার ৭৩.১৪ শতাংশ। অন্যদিকে, দেশে আক্রান্তের হার ২১.৪৭ শতাংশ। গত ২৪ ঘন্টায় নতুন করে আক্রান্ত হয়েছেন ৩ লক্ষ ৫৭ হাজার ২২৯ জন। এর মধ্যে পশ্চিমবঙ্গ সহ মহারাষ্ট্র, কর্ণাটক, কেরল, উত্তরপ্রদেশ, দিল্লি, তামিলনাড়ু, অন্ধ্রপ্রদেশ, রাজস্থান এবং ছত্তিশগড়ে আক্রান্তের হার ৭১.৭১ শতাংশ। মহারাষ্ট্রে একদিনেই সর্বাধিক ৪৮,৬২১ জন আক্রান্ত হয়েছেন। অন্যদিকে কর্ণাটকে আক্রান্তের সংখ্যা ৪৪,৪৩৮। উত্তরপ্রদেশে একদিনেই আক্রান্ত ২৯ হাজার ৫২ জন।
দেশে সুস্পষ্টভাবে করোনায় আক্রান্তের সংখ্যা ৩৪ লক্ষ ৪৭ হাজার ১৩৩, যা মোট আক্রান্তের ১৭ শতাংশ। অবশ্য গত ২৪ ঘন্টায় সুস্পষ্টভাবে করোনায় আক্রান্তের সংখ্যা ৩৩,৪৯১টি কমেছে।
পশ্চিমবঙ্গ সহ মহারাষ্ট্র, কর্ণাটক, উত্তরপ্রদেশ, কেরল, রাজস্থান, গুজরাট, অন্ধ্রপ্রদেশ, ছত্তিশগড়, তামিলনাড়ু, বিহার এবং হরিয়ানায় সুস্পষ্টভাবে করোনায় আক্রান্তের হার ৮১.৪১ শতাংশ।
জাতীয় স্তরে মৃত্যু হার কমে বর্তমানে হয়েছে ১.১০ শতাংশ। দেশে গত ২৪ ঘন্টায় কোভিড-১৯-এ ৩,৪৪৯ জনের মৃত্যু হয়েছে। এর মধ্যে ১০টি রাজ্যে মৃত্যু হার ৭৩.১৫ শতাংশ। কেবল মহারাষ্ট্রেই একদিনে ৫৬৭ জনের মৃত্যু হয়েছে। দিল্লিতে মারা গেছেন ৪৪৮ জন এবং উত্তরপ্রদেশে মৃত্যু হয়েছে ২৮৫ জনের।
দেশে দুটি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর খবর নেই। এগুলি হল দমন ও দিউ এবং দাদরা ও নগর হাভেলি তথা অরুনাচল প্রদেশ।
SC/BD/DM/
(
প্রধানমন্ত্রীরদপ্তর
শহীদ ভগৎ সিং-এর জন্মবার্ষিকীতে শ্রদ্ধাজ্ঞাপন প্রধানমন্ত্রীর
নয়াদিল্লি, ২৮ সেপ্টেম্বর, ২০২৩
“শহীদ ভগৎ সিং-এর জন্মবার্ষিকীতে তাঁকে আমি শ্রদ্ধার সঙ্গে স্মরণ করি। ভারতের স্বাধীনতা অর্জনের লক্ষ্যে তাঁর ত্যাগ ও অবিচল নিষ্ঠা ভবিষ্যৎ প্রজন্মকেও অনুপ্রাণিত করবে। তিনি ছিলেন শৌর্য ও সাহসিকতার এক উজ্জ্বল আলোকশিখা যা ন্যায় ও স্বাধীনতা প্রতিষ্ঠার লক্ষ্যে ভারতের নিরন্তর সংগ্রামের একটি প্রতীকচিহ্ন হয়ে থাকবে।”
শহীদ ভগৎ সিং-এর জন্মবার্ষিকী উপলক্ষে সমাজমাধ্যমে এক বার্তায় একথা বলেছেন প্রধানমন্ত্রী শ্রী নরেন্দ্র মোদী।
(PG/SKD/DM
শিল্পওবাণিজ্যমন্ত্রক
দেশে কনটেইনার সংকট এবার হাস পাবে;
কনটেইনার সরবরাহ অব্যাহত রাখতে ভারত কনটেইনার উৎপাদন করবে
নতুন দিল্লি, ২০ এপ্রিল, ২০২১
ভারতে কনটেইনার-এর অভাব এবার দূর হতে চলেছে। কেন্দ্রীয় শিল্প ও বাণিজ্য মন্ত্রকের অধীন লজিস্টিকস বিভাগের বিশেষ সচিব শ্রী পবন আগরওয়াল আজ সংবাদমাধ্যমের কাছে এই তথ্য জানিয়েছেন। তিনি জানান, মার্চ মাসে অতিরিক্ত ৫৮ শতাংশ রপ্তানি হয়েছে। কনটেইনার শিপিং লাইনস অ্যাসোসিয়েশন ইন্ডিয়া জানিয়েছে যে, এই রপ্তানির পরিমাণ ২০১৯ সালে এই সময়ের চেয়ে ১৭-১৮ শতাংশ বেশি।
চলতি বছরের ১৫ এপ্রিল ফেডারেশন অফ ইন্ডিয়ান এক্সপোর্ট অর্গানাইজেশনস এবং কনটেইনার শিপিং লাইনস অ্যাসোসিয়েশন ইন্ডিয়ার সঙ্গে পর্যালোচনা করে দেখা গেছে যে, কনটেইনারের সংকট ক্রমশ দূর হতে চলেছে। তবে কেবলমাত্র খাদ্য দ্রব্যবাহী অর্থাৎ চা-কফি, মসলা প্রভৃতি রপ্তানির ক্ষেত্রে কন্টেনারের অভাব রয়েছে। বিশেষত কোচি, তুতিকোরিন, চেন্নাই এবং ব্যাঙ্গালোর সমুদ্রবন্দরে।
কনটেইনারের অভাব দূর করতে এবং সহজে যাতে কনটেইনার পাওয়া যায় সেজন্য দেশে কন্টেনার তৈরির ওপর জোর দেওয়া হয়েছে। কনটেইনার কর্পোরেশন অফ ইন্ডিয়া ইতিমধ্যেই ভারতকে হেভি এলেক্ট্রিক্যালস লিমিটেড এবং ব্রেথওয়েট এন্ড কোম্পানি লিমিটেডের কাছ থেকে ২ হাজার কনটেইনার কেনার কথা জানিয়েছে।
CG/ SB
(Visitor Counter : 144
স্বাস্থ্যওপরিবারকল্যাণমন্ত্রক
ভারতে ৯ কোটিরও বেশি মানুষকে টিকা দেওয়া হয়েছে, গত ২৪ ঘণ্টায় ৩০ লক্ষের কাছাকাছি মানুষকে টিকার ডোজ দেওয়া হয়েছে
নতুন দিল্লি, ০৮ এপ্রিল, ২০২১
বিশ্বজুড়ে অতিমারীর বিরুদ্ধে সঙ্ঘবদ্ধ লড়াইয়ে ভারত টিকাকরণ অভিযানের ক্ষেত্রে এক মাইল ফলক তৈরি করেছে। এবছরের ১৬ জানুয়ারি থেকে ভারতে বিশ্বের বৃহত্তম টিকাকরণ অভিযানের সূচনা হয়। আজ পর্যন্ত দেশে ৯ কোটিরও বেশি মানুষকে টিকা দেওয়া হয়েছে।
আজ সকাল ৭টা পর্যন্ত ১৩ লক্ষ ৭৭ হাজার ৩০৪টি টিকাকরণ পর্বের মাধ্যমে ৯ কোটি ১ লক্ষ ৯৮ হাজার ৬৭৩ জনকে টিকা দেওয়া হয়েছে। এর মধ্যে ৮৯ লক্ষ ৬৮ হাজার ১৫১ জন স্বাস্থ্য কর্মীকে টিকার প্রথম ডোজ, ৫৪ লক্ষ ১৮ হাজার ৮৪ জন স্বাস্থ্য কর্মীকে দ্বিতীয় ডোজ, ৯৭ লক্ষ ৬৭ হাজার ৫৩৮ জন প্রথম সারির কর্মীকে প্রথম ডোজ এবং ৪৪ লক্ষ ১১ হাজার ৬০৯ জনকে প্রথম সারির কর্মীকে দ্বিতীয় ডোজ দেওয়া হয়েছে। এছাড়াও ৬০ বছরের বেশি বয়সী ৩ কোটি ৬৩ লক্ষ ৩২ হাজার ৮৫১ জন সুবিধাভোগীকে প্রথম ডোজ এবং ১১ লক্ষ ৩৯ হাজার ৩৯১ জনকে দ্বিতীয় ডোজ দেওয়া হয়েছে। পাশাপাশি ৪৫ থেকে ৬০ বছর বয়সী ২ কোটি ৩৬ লক্ষ ৯৪ হাজার ৪৮৭ জনকে প্রথম ডোজ ও ৪ লক্ষ ৬৬ হাজার ৬৬২ জনকে দ্বিতীয় ডোজ দেওয়া হয়েছে।
৮টি রাজ্যে টিকাকরণের হার ৬০ শতাংশ।
গত ২৪ ঘণ্টায় ৩০ লক্ষের কাছাকাছি মানুষকে টিকা দেওয়া হয়েছে।
টিকাকরণ অভিযানের ৮২ তম দিনে ২৯ লক্ষ ৭৯ হাজার ২৯২ জনকে টিকা দেওয়া হয়েছে। এর মধ্যে ৩৮ হাজার ৭৬০টি টিকাকরণ পর্বের মাধ্যমে ২৬ লক্ষ ৯০ হাজার ৩১ জন সুবিধাভোগীকে প্রথম ডোজ এবং ২ লক্ষ ৮৯ হাজার ২৬১ জন সুবিধাভোগীকে দ্বিতীয় ডোজ দেওয়া হয়েছে।
দৈনিক টিকাকরণের নিরিখে ভারত বিশ্বের মধ্যে প্রথম স্থানে রয়েছে।
গত ২৪ ঘন্টায় ১ লক্ষ ২৬ হাজার ৭৮৯ জন নতুন করে করোনা আক্রান্ত হয়েছেন।
মহারাষ্ট্র, ছত্তিশগড়, কর্ণাটক, উত্তরপ্রদেশ, দিল্লি, মধ্যপ্রদেশ, তামিলনাড়ু, গুজরাট, কেরালা এবং কর্ণাটকে – এই ১০টি রাজ্যে দৈনিক সংক্রমণ ক্রমশই বাড়ছে। ১০টি রাজ্যে নতুন করে সংক্রমণের হার ৮৪.২১ শতাংশ।
মহারাষ্ট্রে একদিনে ৫৯ হাজার ৯০৭ জন নতুন করে করোনা আক্রান্ত হয়েছেন। ছত্তিশগড়ে ১০ হাজার ৩১০ এবং কর্ণাটকে ৬ হাজার ৯৭৬ জন নতুন করে আক্রান্ত হয়েছেন।
১২টি রাজ্যে সংক্রমণের হারের রেখাচিত্র ক্রমশই ঊর্ধ্বমুখী।
দেশে এখন সক্রিয় রোগীর সংখ্যা ৯ লক্ষ ১০ হাজার ৩১৯ জন। এখন সক্রিয় রোগীর হার ৭.০৪ শতাংশ।
ভারতে এপর্যন্ত করোনা থেকে আরোগ্যলাভ করেছেন ১ কোটি ১৮ লক্ষ ৫১ হাজার ৩৯৩ জন। দেশে সুস্থতার হার ৯১.৬৭ শতাংশ।
গত ২৪ ঘণ্টায় সুস্থ হয়েছেন ৫৯ হাজার ২৫৮ জন।
গত ২৪ ঘণ্টায় দেশে আরও ৬৮৫ জনের মত্যু হয়েছে।
মহারাষ্ট্রে একদিনে ৩২২ এবং পাঞ্জাবে আরও ৬২ জনের মৃত্যু হয়েছে।
আসাম, লাদাখ, দমন ও দিউ, দাদরা ও নগরহাভেলি, নাগাল্যান্ড, ত্রিপুরা, মেঘালয়, সিকিম, মণিপুর, লাক্ষাদ্বীপ, মিজোরাম, আন্দামান ও নিকোবর দ্বীপপুঞ্জ এবং অরুণাচল প্রদেশ – এই ১২টি রাজ্য/কেন্দ্রশাসিত অঞ্চল থেকে গত ২৪ ঘণ্টায় করোনায় আক্রান্ত হয়ে কোনো মৃত্যুর খবর পাওয়া যায়নি।
CG/SS/SKD/
(
পরিবেশওঅরণ্যমন্ত্রক
কেন্দ্রীয় প্রতিমন্ত্রী অশ্বিনী চৌবে শিলিগুড়ির বেঙ্গল সাফারিতে একটি বাঘ দত্তক নিয়ে নাম রেখেছেন ‘অগ্নিবীর’
নয়াদিল্লী, ২২ জুন, ২০২২
শিলিগুড়িতে উত্তরবঙ্গ বেঙ্গল সাফারি ওয়াইল্ড অ্যানিম্যাল পার্ক পরিদর্শনে গিয়ে কেন্দ্রীয় পরিবেশ, বন ও জলবায়ু পরিবর্তন প্রতিমন্ত্রী অশ্বিনী চৌবে এক বছর বয়সের একটি বাঘ দত্তক নিয়ে নাম রেখেছেন ‘অগ্নিবীর’।
গ্যাংটক থেকে ফেরার পথে তিনি এই সাফারি পার্ক পরিদর্শনে যান। বন্যপ্রাণী দত্তক গ্রহণ কর্মসূচির মাধ্যমে জনসাধারণের মধ্যে সচেতনতা গড়ে তুলতে কেন্দ্রীয় প্রতিমন্ত্রী একটি বাঘ দত্তক নিয়েছেন। এ প্রসঙ্গে মন্ত্রী বলেন, কেদারনাথ ধামে প্রকৃতির রুদ্র রূপ তিনি দেখেছেন। তাই প্রকৃতির সুরক্ষায় সকলকে সচেতন হতে হবে, যাতে এ রকম দুর্ঘটনা আর না ঘটে। প্রধানমন্ত্রী শ্রী নরেন্দ্র মোদীর সুদক্ষ নেতৃত্ব ও দিশা নির্দেশে কেন্দ্রীয় সরকার পশুপ্রাণীর সংরক্ষণে সর্বাত্মক প্রয়াস গ্রহণ করেছে। আজাদি কা অমৃত মহোৎসব উপলক্ষ্যে জনসাধারণের মধ্যে সচেতনতা গড়ে তুলতে কেন্দ্রীয় মন্ত্রী কেদারনাথে মর্মান্তিক দুর্ঘটনায় হতাহতদের স্মরণে বেঙ্গল সাফারি পার্কে বাঘ দত্তক নিয়েছেন। তিনি বলেন, পরিবেশের ভারসাম্য রক্ষায় প্রাণীকূলের গুরুত্বপূর্ণ ভূমিকা রয়েছে। তাই এদের সুরক্ষা অত্যন্ত আবশ্যক। এজন্য জনসাধারণের মধ্যে নিরন্তর সচেতনতা প্রচার করতে হবে। তিনি আধিকারিকদের ‘জীবজন্তু সংরক্ষণ অভিযান’ নিয়ে নিয়মিত সচেতনামূলক অভিযান চালানোর নির্দেশ দেন।
কেন্দ্রীয় মন্ত্রীকে বেঙ্গল সাফারি পার্কে পশুপ্রাণীদের দেখাশোনার বিষয় সম্পর্কে অবগত করা হয়। আধিকারিকরা জানান পশুপ্রাণী দত্তক গ্রহণ কর্মসূচিতে এই সাফারি পার্কে ৭০ জন বিভিন্ন পশু দত্তক নিয়েছেন। আরও বেশি সংখ্যক পশুপ্রাণী দত্তক নিতে সাধারণ মানুষকে উৎসাহিত করার জন্য মন্ত্রী একটি বাঘ দত্তক নেন এবং তার দেখাশোনা বাবদ অনলাইনে ২ লক্ষ টাকা জমা দিয়েছেন।
PG/BD/NS
(Visitor Counter : 79
প্রধানমন্ত্রীরদপ্তর
মহারাষ্ট্রের নাসিকে বাস দুর্ঘটনায় মর্মাহত প্রধানমন্ত্রী
প্রধানমন্ত্রী জাতীয় ত্রাণ তহবিল থেকে সাহায্য ঘোষণা
নয়াদিল্লি, ০৮ অক্টোবর, ২০২২
প্রধানমন্ত্রী শ্রী নরেন্দ্র মোদী মহারাষ্ট্রের নাসিকে মর্মান্তিক বাস দুর্ঘটনায় শোক প্রকাশ করেছেন। তিনি এই দুর্ঘটনায় আহতদের দ্রুত আরোগ্য কামনা করেন।
প্রধানমন্ত্রী এই বাস দুর্ঘটনায় নিহতদের নিকটাত্মীয়ের জন্য প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা ও আহতদের জন্য ৫০ হাজার টাকা সহায়তা দেওয়ার কথা ঘোষণা করেছেন।
প্রধানমন্ত্রীর কার্যালয় থেকে এক ট্যুইটে বলা হয়েছে, “নাসিকের মর্মান্তিক বাস দুর্ঘটনায় আমি শোকাহত। এই দুর্ঘটনায় যাঁরা তাঁদের প্রিয়জনকে হারিয়েছেন, তাঁদের জানাই সমবেদনা। আহতদের দ্রুত আরোগ্য কামনা করি। স্থানীয় প্রশাসন ক্ষতিগ্রস্তদের সম্ভাব্য সবরকম সাহায্য করছে: প্রধানমন্ত্রী @narendramodi"।
“নাসিকে বাসে আগুন লাগার ঘটনায় প্রত্যেক নিহতের নিকটাত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা সাহায্যের কথা বলা হয়েছে। আহতদের দেওয়া হবে ৫০ হাজার টাকা: প্রধানমন্ত্রী @narendramodi".
PG/PM/SB
(
কৃষিমন্ত্রক
কৃষি ও কৃষক কল্যাণ মন্ত্রক "এক জেলা এক নির্দিষ্ট পণ্য"এর জন্য পণ্য চূড়ান্ত করেছে
নয়াদিল্লী, ২৭ ফেব্রুয়ারি, ২০২১
খাদ্য ও প্রক্রিয়াকরণ শিল্প মন্ত্রকের পরামর্শে কৃষি ও কৃষক কল্যাণ মন্ত্রক "এক জেলা এক নির্দিষ্ট পণ্য" বা ওয়ান ডিসট্রিক্ট ওয়ান ফোকাস প্রোডাক্ট  এর জন্য পণ্য চূড়ান্ত করেছে। সারা দেশের ৭২৮টি জেলা থেকে কৃষি, উদ্যান পালন, পশুজাত, পোলট্রি, দুগ্ধজাত, মৎস্য, জলজ এবং সমুদ্রিক পণ্য সামগ্রীগুলিকে চিহ্নিত করা হয়েছে। রাজ্য/কেন্দ্রশাসিত অঞ্চল এবং ভারতীয় কৃষি গবেষণা পর্ষদের কাছ থেকে পাওয়া সুনির্দিষ্ট তথ্যের ভিত্তিতে এই পণ্যগুলির তালিকা চূড়ান্ত করা হয়েছে। এই প্রক্রিয়ার মাধ্যমে একদিকে যেমন পণ্যগুলির পরিচিতি বৃদ্ধি পাবে তেমনই কৃষকদের আয়ও বাড়বে। মূলত খাদ্য প্রক্রিয়াকরণ শিল্প মন্ত্রকের আওতায় 'প্রধানমন্ত্রী- ক্ষুদ্র খাদ্য প্রক্রিয়াকরণ উদ্যোগ'  প্রকল্পের আওতায় এই পণ্যগুলির ক্ষেত্রে সহায়তা প্রদান করা হয়ে থাকে। বিভিন্ন জেলা থেকে যেসমস্ত পণ্যগুলি কেনা হবে সেগুলি হল-
১) ধান- ৪০টি জেলা
২) গম- ৫টি জেলা
৩) মোটা ও পুষ্টিকর খাদ্যশস্য- ২৫টি জেলা
৪) ডাল- ১৬টি জেলা
৫) বিপণনজাত নারকেলের শুকনো শাঁস- ২২টি জেলা
৬) তৈলবীজ- ৪১টি জেলা
৭) সবজি- ১০৭টি জেলা
৮) মশলা- ১০৫টি জেলা
৯) চাষজাত সবজি- ২৮টি জেলা
১০) ফল- ২২৬টি জেলা
১১) ফুল- ২টি জেলা
১২) মধু- ৯টি জেলা
১৩) পশুপালন/দুগ্ধজাত পণ্য- ৪০টি জেলা
১৪) জলজ/সামুদ্রিক মাছ- ২৯টি জেলা
১৫) প্রক্রিয়াজাত- ৩৩টি জেলা
রাজ্যে এই ওডিওএফপি প্রকল্প বাস্তবায়নের ফলে কৃষকরা লাভবান হবেন এবং আগামীদিনে কৃষি পণ্য রপ্তানী বৃদ্ধি পাবে। কৃষি ও কৃষক কল্যাণ মন্ত্রক বর্তমানে কেন্দ্রীয় সরকারের আর্থিক সহযোগিতায় পরিচালিত প্রধানমন্ত্রী কৃষি বিকাশ যোজনা , রাষ্ট্রীয় কৃষি বিকাশ যোজনা - এর মতো প্রকল্পগুলি থেকে ওডিওএফপি ক্ষেত্রে সহায়তা যোগাবে।
সড়কপরিবহণওমহাসড়কমন্ত্রক
ভারত-নেপাল সীমান্ত এলাকায় ভারতমালা প্রকল্প
নয়াদিল্লি, ০৯ জুলাই, ২০১৯
কেন্দ্রীয় সরকার ভারতমালা পরিযোজনা প্রকল্পের প্রথম পর্যায়ে জাতীয় সড়ক উন্নয়ন প্রকল্পে ১০ হাজার কিলোমিটার সড়ক সম্প্রসারণ সহ ২৪ হাজার ৮০০ কিলোমিটার মহাসড়ক উন্নয়নে গত ৫ বছরে ৫ লক্ষ ৩৫ হাজার কোটি টাকা অনুমোদন করেছে। একইসঙ্গে ভারতমালা পরিযোজনা প্রকল্পের প্রথম পর্যায়ে সীমান্তবর্তী এবং আন্তর্জাতিক সড়ক সংযোগে ২ হাজার কিলোমিটার দীর্ঘ সড়ক নির্মাণ পরিকল্পনায় ২৫ হাজার কোটি টাকা বরাদ্দ করা হয়েছে। এই প্রকল্পের অন্তর্গত ভারত-নেপাল সীমান্তে ‘২৮এর এ’ জাতীয় সড়কে পিপরাকোথি-মোতিহারি-রক্সৌলের মধ্যে ৬৯ কিলোমিটার দীর্ঘ সড়ক নির্মাণে ২০১৮ ডিসেম্বর পর্যন্ত আনুমানিক ৩৩৪ কোটি টাকা খরচ হয়েছে। নির্ধারিত ১২ মাসের মধ্যে এই নির্মাণের কাজ সম্পূর্ণ করে ২০১৯এর ফেব্রুয়ারী মাসে সড়ক খুলে দেওয়া হয়েছে।
রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় সড়ক পরিবহন মন্ত্রী শ্রী নীতিন জয়রাম গড়করি।
CG/SS/NS
(Visitor Counter : 125
বিজ্ঞানওপ্রযুক্তিমন্ত্রক
দেশীয় উদ্ভাবনী প্রযুক্তির বাণিজ্যিকীকরণের জন্য ১২টি সংস্থা মর্যাদাপূর্ণ জাতীয় প্রযুক্তি পুরস্কারের জন্য নির্বাচিত
নতুন দিল্লি,২২ ফেব্রুয়ারি,২০২১
দেশীয় উদ্ভাবনী প্রযুক্তির ব্যবহারে সফল বাণিজ্যিকীকরণের জন্য জাতীয় প্রযুক্তি পুরস্কার ২০২০, হিসেবে মোট ১২টি শিল্প সংস্থাকে নির্বাচন করা হয়েছে।
মোট তিনটি বিভাগের অধীনে এই শিল্প সংস্থা গুলি নির্বাচন করা হয়েছে। এর একটি হচ্ছে দেশীয় প্রযুক্তির ব্যবহার মূলক, আরেকটি এমএসএমই এবং অন্যটি শিল্পোদ্যোগের ক্ষেত্রে।
বিভিন্ন শিল্প সংস্থাকে দেওয়া এই পুরস্কার গুলি ভারতীয় শিল্প এবং তাদের প্রযুক্তি সরবরাহকারী বিশেষত যারা একটি গোষ্ঠী হিসেবে কাজ করেছে এবং বাজারে নতুনত্ব আনতে ও আত্মনির্ভর ভারত গঠনের লক্ষ্যে মাধ্যম কাজ করেছে, তাদের অবদানের স্বীকৃতি স্বরূপ দেওয়া হয়।
ভারত সরকারের একটি বিধিবদ্ধ সংস্থা প্রযুক্তি উন্নয়ন পর্ষদ এই পুরস্কার দেয়। বিভিন্ন পর্যায়ে মূল্যায়নের পর ১২৮ আবেদন থেকে বিজয়ীদের বাছাই করা হয়েছে।
ক্যাটাগরি-১
দেশীয় প্রযুক্তি ব্যবহারের মাধ্যমে সফল বাণিজ্যিকীকরণের জন্য জাতীয় পুরস্কার-
ক) মেসার্স এল এন্ড পি স্পেশাল স্টিলস অ্যান্ড হেভি ফরর্জিংস প্রাইভেট লিমিটেড, সুরাট।
খ) মেসার্স বিনতি অর্গানিকস লিমিটেড, মুম্বাই।
দুটি সংস্থাকেই পুরস্কার স্বরূপ নগদ ২৫ লক্ষ টাকা এবং ট্রফি দেওয়া হয়েছে।
ক্যাটেগরি-২
এমএসএমই-র জন্য জাতীয় পুরস্কার।
ক) মেসার্স একেএস ইনফরমেশন টেকনোলজি সার্ভিসেস প্রাইভেট লিমিটেড, নয়ডা।
খ) মেসার্স এসভিপি লেজার টেকনোলজিস প্রাইভেট লিমিটেড, চেন্নাই।
গ) মেসার্স কান বায়োসিস প্রাইভেট লিমিটেড, পুনে।
ঘ) মেসাস অ্যালগাল আর নিউট্রাল ফার্মস প্রাইভেট লিমিটেড, তাঞ্জাভুর।
এই ক্যাটাগরিতে পুরস্কার হিসেবে নগদ ১৫ লক্ষ টাকা দেওয়া হয়েছে।
৩) ক্যাটাগরি-৩
প্রযুক্তিগত ভাবে শিল্পোদ্যোগের ক্ষেত্রে জাতীয় পুরস্কার।
ক) মেসার্স আরএআর ইঞ্জিনিয়ারিং প্রাইভেট লিমিটেড, দিল্লি।
খ) মেসার্স ফাইব্রোহেল উন্ড কেয়ার প্রাইভেট লিমিটেড, ব্যাঙ্গালোর।
গ) মেসার্স আলথিয়ন টেক ইন্নভেশনস প্রাইভেট লিমিটেড, হায়দ্রাবাদ।
ঘ) মেসার্স কেবি কলস সাইন্সেস প্রাইভেট লিমিটেড, পুনে।
ঙ) মেসার্স সিরামেড টেক প্রাইভেট লিমিটেড, আমেদাবাদ।
চ) মেসার্স নিউয়েন্দ্রা ইনভেশনস প্রাইভেট লিমিটেড, জয়পুর।
পুরস্কার হিসেবে এইসব সংস্থাকে নগদ ১৫ লক্ষ টাকা ও ট্রফি দেওয়া হয়েছে।
রাষ্ট্রপতিরসচিবালয়
নতুন দিল্লির এইমস্ – এ আজ সকালে রাষ্ট্রপতির বাইপাস সার্জারি
নয়াদিল্লি, ৩০ মার্চ ২০২১
নতুন দিল্লির এইমস্ – এ আজ সকালে রাষ্ট্রপতির হৃদযন্ত্রে বাইপাস সার্জারি হয়েছে। এই সার্জারি সফল হয়েছে বলে চিকিৎসকরা জানিয়েছেন। বিশেষজ্ঞ চিকিৎসকদের একটি দল রাষ্ট্রপতির স্বাস্থ্যের ওপর তীক্ষ্ণ নজর রাখছেন।